Diari Oficial de la Generalitat Valenciana


Sumari del DOGV 698, del 09-11-1987 (1987/809920)

DECRET 174/1987, de 26 d'octubre, del Consell de la Generalitat Valenciana, pel qual es regula la liquidació de la valoració de triennis perfeccionats en l'extingit Cos del Magisteri Nacional d'Ensenyament Primari, del personal transferit a la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/10/26/174/dof/vci/html**

### Dades del document

Número de DOGV
:   698

Data del DOGV
:   09-11-1987

Secció del DOGV
:   DISPOSICIONS GENERALS

Número del document
:   1987/809920


Data del document
:   26-10-1987

Organisme emissor
:   Conselleria d'Economia i Hisenda

Tipus de document
:   Decret

Decret 174/1987, de 26 d'octubre, del Consell de la Generalitat Valenciana, pel qual es regula la liquidació de la Valoració de trienis perfeccionats en l'extingit Cos del Magisteri Nacional d'Ensenyament Primari, del Personal transferit a la Generalitat Valenciana.  
El Reial Decret 1240/1987, d'11 de septembre, sobre valoració de triennis perfeccionats en l'extingit Cas del Magisteri Nacional d'Ensenyament Primari, dictat per a donar compliment a la Sentència de 14 de novembre de 1986, de la Sala Cinquena del Tribunal Suprem de Justícia, ha establert en l'article primer que, a partir de 1'l de desembre de 1986, el temps de serveis prestats en l'extingit Cas del Magisteri Nacional d'Ensenyament Primari es valorarà, als efectes de triennis, aplicant l?índex de proporcionalitat vuit.  
Igualment, l'esmentat Reial Decret ha disposat, en l'article segon, que hom reconega al personal afectat per aquesta disposició el dret a percebre la quantia que pogués correspondre-li per aplicació de l?índex de proporcionalitat vuit, en lloc del sis, als susdits triennis durant el període comprés entre 1'l de desembre de 1981 i el 30 de novembre de 1986.  
Per últim, l'article tercer del susdit Reial Decret estableix el procediment de liquidació d'aquestes quantitats per als Professors d'Educació General Bàsica depenents del Ministeri d'Educació i Ciència, indicant que per al personal actualment transferit a les Comunitats Autònomes s?estarà al que aquestes disposen.  
Cal, doncs, regular el procediment de liquidació d'aquests drets econòmics als Professors d'Educació General Bàsica afectats, que actualment es troben transferits a la Generalitat Valenciana.  
En atenció d'aquests motius, a proposta dels Consellers de Cultura, Educació i Ciència i d'Economia i Hisenda, i amb la deliberació prèvia del Consell de la Generalitat Valenciana en la sessió del dia 26 d'octubre de 1987,  
DECRETE:  
Article primer  
Les liquidacions de les quantitats que resulten de l'aplicació del que disposen els articles primer i segon del Reial Decret 1240/1987, d'11 de setembre, per als Professors d'Educació General Bàsica en situació d'actiu que actualment es troben transferits a la Generalitat Valenciana, es practicaran d'ofici.  
En la resta dels casos, s'efectuaran a instància de les persones interessades o de llurs legítims hereus, en sol·licitud que dirigiran a la Conselleria de Cultura, Educació i Ciència.  
Article segon  
La liquidació de las quantitats que resulten de l?aplicació de l'article primer del Reial Decret 1240/1987, d'11 de setembre, s'efectuarà dins de l'exercici econòmic de 1987.  
Article tercer  
La liquidació dels drets econòmics reconeguts en l'article segon del Reial Decret 1240/1987, d'11 de setembre, corresponents al període comprés entre 1'1 de desembre de 1981 i 30 de novembre de 1986, s?efectuarà fraccionada en dues anualitats, un terç de la quantitat que en resulte, en 1987, i dos terços de dita quantitat en 1988.  
DISPOSICIONS FINALS  
Primera  
Queda facultada la Conselleria d'Economia i Hisenda perquè dicte els procediments escaients per a l'habilitació dels crèdits necessaris en execució d'aquest Decret.  
Segona  
El Reial Decret 1240/1987, d'11 de setembre, serà aplicable en aquells aspectes no regulats per aquest Decret.  
Tercer  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 26 d'octubre de 1987.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI